da en ca da hbs_lat de da da da ca en en sv it da da en nl da de nb da en en de da da da da da da da da da da da da es da en da da de es de da de da da da ja es da da de da sv da da es da da da da da da da da da da da da da da da da de da da da da da da da da da da nb da da da da da da da da da da da da da da da da da da nl da en da sv da fr da de da de da fr da fr da fr da sv da en da fr da en da da da da da da nl da da da is da fr da fr da nb da en da fi da hbs_lat da es da da da da da da nb da da da da da da hbs_lat hbs_lat en da en de da da da da da da sv da da da da en da en fr en sv da da sv da it en da nb da da nn sv da en
Astrologi – vildfarelse eller videnskab? Del 2 | Skeptica
1 juli 2004 | Bøger, Spådomskunst | 2 Kommentarer
De 4 temperamenter: Ild, Jord, Luft og Vand
I astrologiske kredse hører man jævnligt dette citat, fortalt ved Hippokrates:
I dag ved man, at fire-elementsopfattelsen er forkert. Vort univers er opbygget af mere end 100 grundstoffer – atomare byggesten, der ikke uden videre lader sig omdanne.
Men i den astrologiske verden anvender man fortsat de gamle teorier. Mennesker inddeles i de fire grundtemperamenter Ild, Jord, Luft og Vand. Forbløffende nok har Vorherre ifølge astrologerne fordelt de fire temperamentstyper i et ganske pænt og letfatteligt mønster:
Selv samme fire-elementsinddeling er også benyttet i frenologi og fysiognomik. De alternative terapier, hvormed man påstår at kunne måle menneskets intelligens ud fra dets udseende.48
Lad os se på en række citater om de fire temperamenter fra den astrologiske litteratur:
Dette element indikerer det koleriske, hidsige og temperamentsfulde.
Jord står for det melankolske temperament, typen, der deprimeres over ingenting.
Astrolog Karl Aage Jensen hævder, at Jordtegnene
Luft står for den såkaldt sangvinske type, den optimistiske og sorgløse, som falder i munter latter over næsten hvad som helst.
Vand: Krebs, Skorpion, Fisk.
Vand står for det flegmatiske sind, det indadvendte og sindige temperament.
»Mennesker, der er født i vandets element, er i besiddelse af en uforanderlig ro… De er meget nærtagende, og derfor er de sårbare…. Og når det går værst til, stivner de og bliver iskolde.«52
Udstyret med denne viden om stjernetegn og de fire temperamenter, kaster vi os over et af tilværelsens store eksistentielle spørgsmål:
Hvorledes finder jeg den perfekte ægtefælle?
Adskillige astrologer reklamerer med den såkaldte synastri: rådgivning om, hvilken partner der passer til én.
I efteråret 1997 foretog Gunther Sachs en storstilet analyse af tysksprogede ægtepars forhold til astrologi.53 Af den tyske undersøgelse fremgår, at for mere end 4% af de adspurgte ægtepar havde stjernetegnet spillet en vis rolle ved valget af partner.
En forbløffende høj procentdel – 94% – kunne oplyse deres partners stjernetegn.
Lad os derfor kaste et nærmere blik på den astrologiske ægteskabsrådgivning. På de følgende sider har vi sammenlignet de himmelske bud fra tre astrologer.54,55,56 Et hvidt felt i det følgende betyder gode kærlighedsrelationer som er over gennemsnit. Tilsvarende markerer et sort felt, at disse personer nok ikke er »kompatible«.
Man ser straks en markant metodeforskel blandt astrologerne. Et tilsvarende kaos gentager sig i de amerikanske undersøgelser.57 Hvordan kan så mange astrologer, trods samme udgangspunkt, opnå så vidt forskellige resultater?
Trods de enorme meningsforskelle rådgiver den astrologiske branche gerne om familiære forhold for såvel frivillige som ufrivillige klienter.
Prins Joachim og prinsesse Alexandra er jævnligt genstand for astrologernes granskning. Den 28. august 1999 fødte den folkekære prinsesse en velskabt dreng. Dette på trods af forsideartiklen i Horoskopet nr. 3,1999. Under overskriften: »Får Alexandra tvillinger?« havde bladet gengivet et
»øjeblikshoroskop, der giver den 18. eller 19. september som fødselsdato.«
Dertil kom, at den royale fødsel burde have forløbet ganske anderledes:
»Der er en stor mulighed for, at fødslen sker ved kejsersnit, og at det som sagt kan blive tvillinger – en af hvert køn…«
Det er ikke første gang, det folkekære par har nægtet at rette sig efter astrologien. Hjemmet (nr. 50 1996) kunne allerede kort efter brylluppet bringe den længe forventede forsidehistorie: »Dronningen bliver snart bedstemor«. Et blik inde i bladet afslørede historiens grundlag:
»Efter stjernerne at dømme er der nemlig udsigt til snarlig familieforøgelse hos prinseparret på Schackenborg.«
Artiklen indeholdt et fire siders interview med Hjemmets astrolog, Karen Moresco. Hjemmet fortæller:
»Astrolog Karen Moresco er ikke spåkone. Hun går strengt videnskabeligt til værks, når hun lægger horoskop.«
»Ja, jeg har kigget på prinsesse Alexandras og prins Joachims horoskoper – og jeg vurderer at hun kan blive gravid når som helst, hvis hun da ikke allerede er det… « Og videre: »Prins Joachim har sin ascendant i Krebsens tegn, som prinsesse Alexandra er født i.«
»Ascendanten« er åbenbart en vigtig faktor i familieplanlægning. I astrologiske lærebøger defineres ascendanten som »det opstigende tegn«.58 Dermed menes det stjernetegn, der i fødselsøjeblikket er ved at stå op over den østlige horisont.
Himlen roterer som bekendt en gang på 24 timer. Med de eksisterende 12 stjernetegn vil vi derfor vente en ny ascendant hver anden time.
Karl Aage Jensen fortæller:
»Ascendanten er det vigtigste punkt på hovedakserne. Derfor skal den medtages ved en nærmere analyse af praktisk taget alle livsforhold … «59
Som vi skal se, er mange mennesker desværre født helt uden denne vigtige ascendant.
Ascendanten og de 12 astrologiske huse
I astrologi er det vigtigt at kunne forudsige om farlige kræfter fra planeterne rammer klienten eller går hus forbi og i stedet træffer chefen, hunden eller naboen. Til det formål har man indført de »12 astrologiske huse«.
Lad os se på et eksempel. De fleste af os har på et eller andet tidspunkt deltaget i det velkendte børnespil »Matador«. Her var alle felterne placeret i en pæn og nydelig rundkreds.
Horoskoper er opbygget lidt på samme måde. Her inddeler man himlen i 12 felter, de såkaldte huse. Det første hus ligger netop placeret ved den tidligere omtalte ascendant: det stjernetegn, der i fødselsøjeblikket er ved at stå op i horisonten. Vi har markeret ascendanten med en pil (Fig. 13). På normale breddegrader vil pilen typisk pege østpå (NØ til SØ). Derefter placerer vi husene i en rundkreds, startende med det første hus, som anbringes ved ascendanten. Typisk vil husene 3 og 4 pege mod nord, og husene 9 og 10 pege mod syd. Hvert enkelt hus tillægges, som i Matadorspillet, sin egen unikke betydning.
personlighed, væsen, udseende , temperament
materielle og åndelige værdier
kommunikation, korte rejser og uddannelser
hjem, familie, arv og miljø
selvudfoldelse, erotik, personligt overskud, børn
ægteskab, firma-kompagniskab, forhold til andre
filosofi, religion, længere rejser, længere uddannelse
erhvervsvalg, social status, berømmelse
psykiske lidelser, skjulte forhold, pensionering
Når astrologer skal tyde klientens fødselshoroskop, starter de med at placere planeterne i de enkelte huse. Hver planet har sine bestemte egenskaber. Astronomisk set er planeten Mars en anelse rødlig, et resultat af rustlignende forbindelser på overfladen. I astrologien associeres denne rødlige egenskab naturligvis med
»blod, råhed, grusomhed, sadisme, voldsomhed, kriminalitet.«
Over for dette står den hvidlige skønhedsplanet Venus. Ifølge astrolog Wohl associeres Venus med:
»alt kønt, som fanger øjet, museer, teatre, kabareter, bordeller«.60
De enkelte planeters påståede betydning er skitseret i denne boks:61
Livskraften, det vitale, kongen…, præsidenten … chefen
Sjæleliv, svangerskab…, moderkompleks, hysteri, proletariat, tjenere, disciple
Tankeliv, fornuft, ræsonnement, – veje, jernbaner, postvæsen – tyveri, rastløshed etc.
Harmoni og skønhed, smag, begærlighed, erotik, sex, banker, sparekasser og aktier
Mod, energi … aggression. – spidse og skarpe instrumenter – jern og stålindustrien
Retfærdighed, lov og ret, rang, visdom, optimisme, civile myndigheder
Stivnet konservatisme, bremserne, fattigdom, slaveri, sterilitet, gerrighed
Forandring, det pludselige, det uventede, det originale. Radio, biografer, flyvemaskiner
Fantasi og intuition, mystikken, kaos – det okkulte, det hemmelige, hysteri
Planeten Pluto har været genstand for divergerende opfattelser…62 Planeten blev først opdaget i 1930. Wohl skriver derfor:
»Det er umuligt at have nogen klar mening om dens virkning«.63
Tilsvarende usikkerhed om Plutos betydning finder man hos Svend Moberg (1969).64
Men skal man tro astrolog Jeff Mayo (1981), er der dog ingen tvivl. En ugunstigt placeret Pluto vil nemlig:
»i alvorlige tilfælde føre til pludselige udbrud af voldshandlinger eller selvmord.«65
Ifølge Karl Aage Jensen (1981) vil Pluto bidrage til:
»en renselse af sindets slam, dvs. fortrængte følelser, blokeringer, projektioner og tabuer – f.eks. på det seksuelle område… «66
Og dette fantastiske citat:
»… Pluto er atombomben. Mars er seksualitetens lidenskab, men Pluto er orgasmen.«67
»Alle kollektive massebevægelser såsom nazismen, fascismen og kommunismen styres af Pluto. «68
Jovist, den nye planet Pluto spænder vidt. Fra selvmord, over seksuelle tabuer, til nazisme.
Man kan derfor spørge om de horoskoper, der blev lagt før Plutos opdagelse er forkerte. Fortvivl ikke. Astrolog Linda Goodman forsikrer os, at de gamle horoskoper er korrekte: Nye planeter virker nemlig først fra det sekund, hvor de opdages af astronomerne.69
Deltag i debatten om dette emne på Facebook.
Factum på 6. januar 2010 ved 9:26
Astrologi er særdeles sparsomt undersøgt – videnskabsfolk skyr det som pesten af gode grunde: Det kan koste karrieren at beskæftige sig med noget så ‘latterligt’ – kolleger vil ikke længere lege med én.
Det kunne lige så godt have været lægekunsten inden videnskabens indtog som Winther beskrev. En mudret blanding af forskelligartede, ofte bizarre metoder. Men betyder det så at lægekunst er bavl?
Interessant er det da at de omfattende undersøgelser af en detalje i astrologien – den såkaldte Mars effekt – som den franske statistiker Michel Gauquelin foretog, viser særdeles statistisk signifikante og konsistente afvigelser fra den forventede norm.
Interessant er det også at hans resultater ikke modsvares af astrologernes metoder. Der er en forskydning på ca. 15º.
Jeg er ikke imponeret over Winthers ‘analyse’. Ved konsekvent at henvise til tilfældige, selvproklamerede eksperter på et felt, kan snart sagt hvadsomhelst latterliggøres. Gauquelin har et helt anderledes format, idet hans udgangspunkt faktisk var at han ville modbevise astrologien, men – modsat Winther – greb det videnskabeligt an.
admin på 6. januar 2010 ved 9:57
Astrologi er særdeles grundigt undersøgt, og resultatet er beskæmmende dårligt – for astrologerne og de astrologi-troende.
Ydermere er Gauquelins resultater heller ikke imponerende. Mars effekten forsvinder ganske, når man sørger for at få sit materiale og sine metoder i orden.
Politikens bog om det alternative, af L. P. Jepsen (ed.)
Astrology: True or False? : A Scientific Evaluation
Voodoo Science, af Robert Park
Te Skeptic Encyclopedia of Pseudoscience, af M. Shermer
Te Mars Effect in Retrospect, af Jan Willem Nienhuys
Mars Effect, Skeptic’s Dictionary
Indsend Kommentar Annuller svar
Din e-mailadresse vil ikke blive publiceret. Krævede felter er markeret med *
Dann Simonsen til Havana-syndromet – et argument for at eliminere det usandsynlige
Dann Simonsen til Hysteriet omkring ‘Havana-syndromet’ og den store afledningsmanøvre
Dann Simonsen til Hysteriet omkring ‘Havana-syndromet’ og den store afledningsmanøvre
Følg Skeptica på Facebook
Læs om vores privatlivspolitik.